《雪中退朝与诸同舍登秘阁》
宋代·刘攽

密雪晦空曲，天作白玉京。都城百万家，漠漠浮云生。

束带听鸣鸡，谒帝开承明。脱身尘埃外，自觉肌骨轻。

归从诸仙子，笑语来蓬瀛。仰望策府高，天禄郁峥嵘。

步登云蜺表，俯视朝日晴。寒门杳无涯，珠宫联五城。

珍木比后凋，冥鸿亦同声。还因阊阖风，共此夷旷情。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。